Diari Oficial de la Generalitat Valenciana


Sumari del DOGV 8077, del 05-07-2017 (2017/6073)

ACORD de 30 de juny de 2017, del Consell, pel qual s'autoritza una generació de crèdits en el capítol 7 del programa 512.10, Gestió i infraestructures de recursos hidràulics, sanejament i depuració d'aigües, de la Conselleria d'Agricultura, Medi Ambient, Canvi Climàtic i Desenvolupament Rural, per import de 337.800 euros.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8077

Data del DOGV
:   05-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6073


Data del document
:   30-06-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 de juny de 2017, del Consell, pel qual s'autoritza una generació de crèdits en el capítol 7 del programa 512.10, Gestió i infraestructures de recursos hidràulics, sanejament i depuració d'aigües, de la Conselleria d'Agricultura, Medi Ambient, Canvi Climàtic i Desenvolupament Rural, per import de 337.800 euros. [2017/6073]  
El Programa operatiu del Fons Europeu de Desenvolupament Regional (FEDER) 2014-2020 de la Comunitat Valenciana inclou, dins de l'eix prioritari 6, prioritat d'inversió 6.2, «Inversió en el sector de l'aigua per a complir els requisits del patrimoni de la Unió en matèria de medi ambient i per a respondre a les necessitats d'inversió identificades pels estats membres, que vagen més enllà dels esmentats requisits», la construcció d'una EDAR i els col·lectors i estacions de bombament associades així com la reforma de les instal·lacions actuals. L'import total de l'esmentat fons assignat a aquestes infraestructures ascendeix a 04.886.734 euros, amb una taxa de cofinançament del 50 %.  
La Direcció General de Finançament i Fons Europeus ha seleccionat les següents obres a finançar a càrrec de l'esmentat import, a executar entre 2017 i 2020, xifrant l'import de l'anualitat 2017 en 337.800 euros.  
  
  
Actuacions Import  
Obres de reforma de la EDAR Villena (Alacant) 3.540.000  
Obres de reforma de la EDAR Bétera (València) 3.378.000  
Obres de construcció de la EDAR Cheste-Chiva (València) 5.925.000  
Obres de construcció de la EDAR Almoradí (Alacant) 3.037.000  
Total 16.802.412  
  
  
L'execució de les esmentades obres correspon a l'Entitat Pública de Sanejament d'Aigües Residuals de la Comunitat Valenciana (EPSAR) que té com a objecte la gestió i explotació d'instal·lacions i serveis, i l'execució d'obres d'infraestructura, en matèria d'abastiment d'aigua, de tractament, depuració i, si és el cas, reutilització de les aigües depurades.  
Considerant que el pressupost inicial per a aquest exercici no ha inclòs ni els esmentats ingressos, ni les despeses afectes a aquests en el programa 512.10, Gestió i infraestructures de recursos hidràulics, sanejament i depuració d'aigües, que requeririen una línia de transferència destinada a l'EPSAR per a executar la construcció o ampliació d'estacions d'aigües residuals cofinançades, i que l'esmentada entitat compta en el seu pressupost amb fons propis suficients per al cofinançament de les obres, la Conselleria d'Agricultura, Medi Ambient, Canvi Climàtic i Desenvolupament Rural planteja la necessitat de generar crèdits per l'import de l'ajuda FEDER corresponent a l'anualitat 2017, en el capítol 7 de l'esmentat programa pressupostari i la inclusió, en el seu annex de transferències i subvencions de capital, d'una línia de transferència X8190, «Transferència EPSAR finançament FEDER obres d'estacions depuradores d'aigües residuals (EDAR)».  
  
Per tot això, i en virtut del que disposen els articles 21 i 23 de la Llei 14/2016, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 30 de juny de 2017,  
  
ACORDA  
  
Primer  
Autoritzar un augment en el pressupost d'ingressos, en l'aplicació 790.20 FEDER. Programa operatiu 2014-2020, per import de 337.800 euros.  
  
Segon  
Autoritzar un increment de crèdit en l'aplicació 61.92.49.800.29.7 per import de 337.800 euros, per a la inclusió, en el seu annex de transferències i subvencions de capital d'una nova línia de transferència per l'import i amb les dades descriptives que es detallen a continuació:  
  
  
Codi: X8190 Denominació: transferència EPSAR finançament FEDER Obres d'estacions depuradores d'aigües residuals (EDAR).  
Import: 337.800 euros Beneficiaris previstos: Entitat Pública de Sanejament d'Aigües Residuals de la Comunitat Valenciana.  
Mode de concessió:  
Transferència a organismes i entitats de la Generalitat Descripció i finalitat: transferència de fons finalistes FEDER per a cofinançar obres de construcció i reforma d'estacions depuradores d'aigües residuals (EDAR).  
Aportació externa:  
I79020. FEDER (PO 2014-2020):337.800 euros  
  
  
  
Tercer  
Com a conseqüència dels imports generats es modifiquen en la FP3 del programa 512.10, les dades relatives a l'aplicació d'ingressos 790.20 que queden establides en els termes següents:  
  
Codi ingrés Origen / Destinació del finançament Cap. Línia Import  
790.20 FEDER. Programa operatiu 6406-2937 7 X8190 337.800  
  
  
  
Quart  
El pressupost de l'EPSAR es modifica de la forma que figura a continuació:  
a) Pressupost d'ingressos  
  
Capítols Dotació anterior Modificació Dotació actual  
III 197.457.918 602.859.995  
IV 780.200 962.130  
V 674.518 313.810  
VII 1.464.685 726.800 1.337.800  
Total 103.064.907 973.235 857.811.200  
  
  
b) Pressupost de despeses  
  
Capítols Dotació anterior Modificació Dotació actual  
I 2.250.134 2.826.900  
II 721.948.588 136.664.421  
III 7.839.859 7.061.950  
YJ 39.883.164 633.900 56.818.134  
IX 61.089.982 35.751.389  
Altres aplicacions 3.265.699 3.500.000  
Variació fons maniobra 37.014.016 60.536.138  
Total 844.785.547 919.126 680.811.200»  
  
  
  
València, 30 de juny de 2017  
  
La consellera secretària,  
MÓNICA OLTRA JARQUE